Domenega 24 e luni 25 de febraro se ga tegnesto łe . Se ga votà sia par ła Camara che pa'l Senato, visto che entranbe łe camare del Parlamento xe stàe siolte el 22 de disenbre 2012. Łe elesion połiteghe del 2013 łe se ga tegnesto col sistema introdoto da ła leje n. 270 del 21 dicembre 2005 . Sta leje eletorałe ła sarìa: ła coalision che, so na circoscrision ciàpa pì voti de tuti ła se toe el 55% de łe careghe par la circoscrision stesa; de łe altre, quełe che ciàpa na persentuałe minima de voti se spartisse el resto proporsionalmente ai voti ciàpai, le altre sta fora. Fa ecesion le careghe par chi che xe l'èstaro, quełe pa ła Val d'Aosta e, soło che al Senato, quełe pa'l Trentin-Alto Àdexe. No se poe scrivare el nome de ła parsona precisa che te vorissi votare, ma te poi votare soło che el so partio. A ła Càmara ghe jera 28 circoscrision, al Senato 21.